АҞӘА, цәыббра 11 – Sputnik. Акосмостә ӷба "Союз МС-14" ауаҩԥшра змоу аробот "Федори" еинырит Жәларбжьаратәи акосмостә станциаҿы. Аинырра мҩаԥысит астанциа Китаи аҵакыра ианахаԥраауаз. Аробот астанциаҿы аус ауан цәыббра 6 рҟынӡа, нас Адгьыл иазыхынҳәит.
Уажәы аробот амиссиа нанагӡеит ҳәа иԥхьаӡоуп.
""Федор" ԥсаххоит андроид ҿыц ала" ҳәа лҳәеит НПО "Андроидная техника" адиректор Евгениа Дудорова.
Аракета-мҩангаҩ "Союз-2.1а" акосмос ӷба "Союз МС-14" Баиконурнтәи ишьҭыԥрааит нанҳәа 22 рзы. Ари 30 шықәса раахыс екипажда иԥрыз космостә ӷбоуп.
Аӷбаҿ "космонавтс" иҟоу ауаҩԥшра змоу аробот "Федор" ауп. Аӷба амодуль "Поиск" аҽаднахалар акәын нанҳәа 24 рзы аха асистема аҽадхалара асигнал аиқәымшәара иахҟьаны усҟан аинырра залымшеит.